Κομμάτια λευκής σοκολάτας.
Η **λευκή** **σοκολάτα** είναι παρασκεύασμα που συνήθως φτιάχνεται με ζάχαρη, γάλα και βούτυρο κακάο, αλλά όχι στερεά κακάου. Έχει απαλό υπόλευκο χρώμα και στερείται πολλές από τις ενώσεις που περιέχονται στη σοκολάτα γάλακτος, τη μαύρη σοκολάτα και άλλα είδη σοκολάτας. Στερεοποιείται σε θερμοκρασία δωματίου, δηλαδή στους 25 °C (77 °F), επειδή το σημείο τήξης του βουτύρου κακάο, του μοναδικού λευκού συστατικού του κακάου, είναι 35 °C (95 °F).

Όπως και τα άλλα δύο βασικά είδη σοκολάτας (η μαύρη και η γάλακτος), η λευκή σοκολάτα χρησιμοποιείται σε πλάκες σοκολάτας ή ως επικάλυψη στη ζαχαροπλαστική.

Ιστορία
-------

Καθώς η λευκή σοκολάτα είναι ουσιαστικά σοκολάτα γάλακτος χωρίς στερεά κακάου. Αξίζει να σημειωθεί ότι η σοκολάτα γάλακτος εφευρέθηκε στα τέλη του 19ου αιώνα από τον Ντάνιελ Πέτερ και έγινε γρήγορα το πιο δημοφιλές είδος σοκολάτας.

 Διαφήμιση του 1936 για τη σοκολάτα Milkybar.
Η λευκή σοκολάτα είναι το νεότερο από τα βασικά είδη της σοκολάτας. Το 1936, η πλάκα λευκής σοκολάτας Milkybar (ή Galak) κυκλοφόρησε στην Ευρώπη από την ελβετική εταιρεία Nestlé, σημαντικό παίκτη στην ελβετική βιομηχανία σοκολάτας. Η Nestlé έβγαλε στην αγορά την πρώτη πλάκα λευκής σοκολάτας, αν και είναι πιθανό να είχαν παρασκευαστεί προηγούμενες μορφές της πριν από το 1936. Η παρασκευή λευκής σοκολάτας ήταν ένας τρόπος χρήσης γάλακτος σε σκόνη και βούτυρο κακάο, προϊόντα από τα οποία τότε υπήρχε περίσσευμα.

Η λευκή σοκολάτα εισήχθη για πρώτη φορά στις Ηνωμένες Πολιτείες το 1946 από τον Φρέντερικ Ε. Χάμπερτ της εταιρείας Hebert Candies στο Σρούσμπερι της Μασαχουσέτης, κοντά στο Γούστερ. Ο Χάμπερτ είχε προηγουμένος δοκιμάσει καραμέλες με λευκή επικάλυψη στα ταξίδια του στην Ευρώπη.

Από το 1948 περίπου μέχρι τη δεκαετία του 1990, η Nestlé παρήγε επίσης λευκή σοκολάτα με κομμάτια αμυγδάλου, την Alpine White, για εξαγωγή στις Ηνωμένες Πολιτείες και τον Καναδά. Άλλες σοκολατοποιίες ανέπτυξαν τις δικές τους συνταγές. Καθώς η λευκή σοκολάτα έγινε ευρέως γνωστή, εμφανίστηκαν λευκές εκδόσεις δημοφιλών σοκολατών, όπως για παράδειγμα η Toblerone το 1973.

Από το 2022, η λευκή σοκολάτα αντιπροσωπεύει περίπου το 10 τοις εκατό της συνολικής αγοράς σοκολάτας.

Σύνθεση
-------

Η λευκή σοκολάτα δεν περιέχει στερεά κακάου, το κύριο μη λιπαρό συστατικό της σοκολάτας στην ακατέργαστη, χωρίς ζάχαρη, μορφή της. Αυτά, ωστόσο, αντικαθίστανται από στερεά γάλακτος. Παρ' όλα αυτά, η ιδιαιτερότητα αυτή έχει οδηγήσει ορισμένους στην πεποίθηση ότι η λευκή σοκολάτα δεν είναι στην πραγματικότητα σοκολάτα.

Κατά την παρασκευή, τα σκουρόχρωμα στερεά του κόκκου του κακάου διαχωρίζονται από την περιεκτικότητά του σε λιπαρά, όπως συμβαίνει με τη σοκολάτα γάλακτος και τη μαύρη σοκολάτα, αλλά, σε αντίθεση με άλλες μορφές σοκολάτας, δεν προστίθεται ξανά στην κακαόμαζα. Το βούτυρο κακάο είναι το μόνο συστατικό του κακάου στη λευκή σοκολάτα. Η λευκή σοκολάτα περιέχει ελάχιστες ποσότητες των διεγερτικών θεοβρωμίνη και καφεΐνη που υπάρχουν στη κακαόμαζα αλλά όχι στο βούτυρο. Αρωματικές ουσίες όπως η βανίλια ενδέχεται να προστεθούν σε προϊόντα λευκής σοκολάτας.

Η λευκή σοκολάτα είναι το είδος σοκολάτας που περιέχει το υψηλότερο ποσοστό στερεών γάλακτος, συνήθως τουλάχιστον 30%, ενώ η σοκολάτα γάλακτος περιέχει περίπου 25%.

Παραλλαγές
----------

### Ξανθιά σοκολάτα

Η ξανθιά σοκολάτα φτιάχνεται θερμαίνοντας αργά τη λευκή σοκολάτα, για να πάρει ένα χρυσαφί χρώμα και να της προκαλέσει αντίδρασεις Μαϊγιάρ. Αυτές οι αντιδράσεις δημιουργούν μια σειρά από γευστικές ενώσεις, συμβάλλοντας στη γεύση που μοιάζει με καραμέλα. Ανακαλύφθηκε τυχαία το 2006 από έναν σεφ της σοκολατοποιίας Valrhona, η οποία το 2012 ήταν η πρώτη εταιρεία που έβαλε το προϊόν στην αγορά.

Κανονισμοί
----------

Υπάρχουν κανονισμοί που καθορίζουν τι μπορεί να διατίθεται στο εμπόριο ως *λευκή σοκολάτα*: Από το 2000, στην Ευρωπαϊκή Ένωση, η λευκή σοκολάτα πρέπει να περιέχει (κατά βάρος) τουλάχιστον 20% βούτυρο κακάο, 14% συνολικά στερεά γάλακτος και 3,5% λιπαρά γάλακτος. Από τον Μάιο του 2021, η Ευρωπαϊκή Αρχή για την Ασφάλεια των Τροφίμων πρότεινε την απαγόρευση της χρωστικής ουσίας E171 (διοξείδιο του τιτανίου), που χρησιμοποιείται ως κοινό λευκαντικό σε ορισμένα προϊόντα λευκής σοκολάτας.

Από το 2004, στις Ηνωμένες Πολιτείες, ο Κώδικας Ομοσπονδιακών Κανονισμών ορίζει ότι η λευκή σοκολάτα θα πρέπει να περιέχει «τουλάχιστον 20% κατά βάρος λιπαρά κακάο», «τουλάχιστον 3,5% κατά βάρος λιπαρά γάλακτος και τουλάχιστον 14% κατά βάρος ολικά λιπαρά στερεά γάλακτος» και «όχι περισσότερο από 55% κατά βάρος θρεπτικού γλυκαντικού με υδατάνθρακες». Τα αποδεκτά γαλακτοκομικά είδη κατά την παραγωγή λευκής σοκολάτας στις Ηνωμένες Πολιτείες είναι το γάλα εβαπορέ, το αποβουτυρωμένο γάλα, το βουτυρόγαλα ή το ρόφημα γάλακτος με βύνη. Τα προϊόντα λευκής σοκολάτας δεν επιτρέπεται να περιέχουν τεχνητές χρωστικές ουσίες.

Βίγκαν εκδόσεις
---------------

Βίγκαν εκδόσεις λευκής σοκολάτας είναι διαθέσιμες από διάφορες εταιρείες, όπως η Galaxy και η Plamil. Ορισμένα εμπορικά βίγκαν υποκατάστατα λευκής σοκολάτας μπορεί να περιέχουν φοινικέλαιο, το οποίο μπορεί να αποτελεί ηθικό πρόβλημα για ορισμένους καταναλωτές. Σπιτική βίγκαν λευκή σοκολάτα μπορεί να παρασκευαστεί με βούτυρο κακάο, λάδι καρύδας, ζάχαρη και εκχύλισμα βανίλιας.

Παραπομπές
----------

1. ↑  «White chocolate». Bon Appétit. 12 Νοεμβρίου 2007.
2. ↑  «Physical and chemical information on cocoa beans, butter, mass and powder». *www.icco.org*. Ανακτήθηκε στις 2 Οκτωβρίου 2020.
3. ↑  Collins, Ross F. (2022). *Chocolate: A Cultural Encyclopedia*. ABC-CLIO. σελ. 310. ISBN 9781440876080. Milk chocolate grew to become the standard of what the public thought chocolate should be. The old quest for high-quality cocoa beans became less important. Manufacturers instead considered the quality of the milk.
4. ↑  Κουμουσίδου, Ελένη (2021). *Σύγχρονες τάσεις στη σοκολατοβιομηχανία: Βελτιστοποίηση παραγωγής, ποιότητα και καινοτομία*. Αιγάλεω: Πανεπιστήμιο Δυτικής Αττικής. σελ. 4.
5. 1 2  «The history Of white chocolate». *The Nibble*. The World's Best White Chocolate. 1 Απριλίου 2008. Ανακτήθηκε στις 2 Αυγούστου 2013.
6. ↑  «Histoire». Nestlé. Ανακτήθηκε στις 24 Μαρτίου 2023.
7. 1 2  Renee, Alex (27 Ιανουαρίου 2022). «The History Of White Chocolate». The Recipe. Ανακτήθηκε στις 26 Μαρτίου 2023. Nestle is primarily credited for marketing the world's first white chocolate bar. However, history shows that previous white chocolate recipes existed, whether by chocolatiers, home cooks, or intended for "medicinal" purposes. [...] America was also blessed with white chocolate, but not until 1948, when Nestle introduced the Alpine White chocolate bar. [...] Then, in 1993, Hershey's hopped on the competition and marketed Hugs, a Hershey's kisses white chocolate variety!
8. ↑  Sethi, Simran (27 November 2017). «For those who think white chocolate isn't 'real' chocolate, have we got bars for you». *The Washington Post*.. Ανακτήθηκε στις 26 March 2023. *«The history of white chocolate is largely unclear, but "the general consensus", says Eagranie Yuh, author of "The Chocolate Tasting Kit" (Chronicle, 2014), "is that Nestlé was the first to develop white chocolate commercially in 1936 in Switzerland. The story is that it was a way to use up excess milk powder that had been produced for World War I and was no longer in demand." [...] White chocolate is also a way to use up extra cocoa butter that is extracted from the cocoa bean when making cocoa powder.»*
9. ↑  Ann Trieger Kurland (26 Ιουνίου 2017). «Hebert Candies marks 100 years of yum». *Boston Globe* (στα Αγγλικά).
10. ↑  «Where did the first chocolate factory in the U.S. open?». *Travel Trivia* (στα Αγγλικά). 25 Νοεμβρίου 2019.
11. ↑  «Chocolate-Loving Couple Settled Here». *Lake Placid News* (Lake Placid, New York): σελ. 8. 19 March 1987.. Ανακτήθηκε στις 2 August 2013.
12. ↑  Chrystal, Paul (2013). *Chocolate: The British Chocolate Industry*. Bloomsbury Publishing. σελ. 68. Dark Toblerone was launched in 1969 with White Toblerone following in 1973.
13. ↑  «White Chocolate: Consumers Take Notice». 6 October 2022.. Ανακτήθηκε στις 26 March 2023.
14. ↑  Καρκάνη, Γεωργία. «Οδηγός: τα είδη της σοκολάτας και σε ποιες περιπτώσεις χρησιμοποιούμε το καθένα». *www.botrini.gr*. Ανακτήθηκε στις 13 Ιανουαρίου 2024.
15. ↑  Νικολάου, Ντίνα (14 Ιουνίου 2022). «ΠΩΣ ΦΤΙΑΧΝΕΤΑΙ Η ΛΕΥΚΗ ΣΟΚΟΛΑΤΑ;». *dinanikolaou*.
16. ↑  Zoumas, Barry; Kreisler, Wesley; Martin, Robert (1980). «Theobromine and Caffeine Content of Chocolate Products». *Journal of Food Science* **45** (2): 314–316. doi:10.1111/j.1365-2621.1980.tb02603.x.
17. ↑  Beckett, Steve T. (2017). *Beckett's Industrial Chocolate Manufacture and Use*. John Wiley & Sons. σελ. 498. Typical recipes for white bar chocolate
18. ↑  «Ask the Alchemist #241 — Chocolate Alchemy». *Chocolate Alchemy*. 22 Φεβρουαρίου 2018. Ανακτήθηκε στις 3 Οκτωβρίου 2023.
19. ↑  Filloon, Whitney (9 Φεβρουαρίου 2018). «Caramelized White Chocolate Is for People Who Hate White Chocolate». *Eater*. Ανακτήθηκε στις 3 Οκτωβρίου 2023.
20. ↑  Λάσκου, Παναγιώτα (2018). *Γευσιγνωσία Σοκολάτας*. Πανεπιστήμιο Θεσσαλίας. σελ. 14.
21. ↑  «Directive 2000/36/EC of the European Parliament and of the Council of 23 June 2000 relating to cocoa and chocolate products intended for human consumption». Ανακτήθηκε στις 27 Οκτωβρίου 2010.
22. ↑  «EFSA considers E171 food additive no longer safe». European Food Safety Authority. 6 Μαΐου 2021. Ανακτήθηκε στις 7 Μαΐου 2021.
23. 1 2  «Title 21, Chapter I, Subchapter B, Part 163.124 (white chocolate) of the US Code of Federal Regulations». United States Government Publishing Office. 5 Μαΐου 2021. Ανακτήθηκε στις 7 Μαΐου 2021.
24. ↑  Pointing, Charlotte. «Is Vegan White Chocolate a Thing? Yes! (and Here's Where to Buy It)». *VegNews.com*.. Ανακτήθηκε στις 2 June 2023.
25. ↑  Smith, Rachel (13 April 2022). «We tried Galaxy's new vegan white chocolate and it didn't disappoint!». *Vegan Food & Living*.. Ανακτήθηκε στις 2 June 2023.
26. 1 2  «How to Make Vegan White Chocolate». *Santa Barbara Chocolate* (στα Αγγλικά). Ανακτήθηκε στις 2 Ιουνίου 2023.